**Hrvatsko društvo likovnih umjetnika**

Trg žrtava fašizma 16

10000 Zagreb, OIB: 89246742324

Zagreb, 10.11.2022.

**1. IZMJENA POZIVA NA DOSTAVU PONUDA**

Naručitelj je dana 02.11.2022. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda sa pripadajućim prilozima za nabavu: Izvedba radova prema projektu obnove konstrukcije dvorca Oršić, Jakovlje.

**Naručitelj je 08.11.2022. zaprimio sljedeći upit od zainteresiranog gospodarskog subjekta:**

*Poštovani,*

*u priloženoj natječajnoj dokumentaciji na internetskoj stranici* [*www.strukturnifondovi.hr*](http://www.strukturnifondovi.hr) *u točki 4.1. Poziva na dostavu ponuda navedeno je:*

*"Gospodarski subjekt mora dokazati da je u godini u kojoj je započeo postupak nabave (2022. godina) i tijekom pet godina koje prethode toj godini (2021.,2020., 2019., 2018. i 2017.godina) izvršio najmanje jedne radove iste ili slične  predmetu nabave* ***čija je kumulativna vrijednost bez PDV-a najmanje u iznosu procijenjene vrijednosti nabave bez PDV-a.*** *Pritom, za izračun izvršenih radova moguće je uzeti u obzir* ***minimalno jednu, a maksimalno dvije reference ."***

*Ovim putem bih Vas molio da zbog tržišnog natjecanja i veće konkurentnosti ponuda smanjite navedeni uvjet na način da se podigne broj referenci ili smanji kumulativni iznos procijenjene vrijednosti nabave bez PDV-a.*

**Odgovor Naručitelja:**

Usvaja se zahtjev zainteresiranog gospodarskog subjekta te Naručitelj ovime mijenja Poziv na dostavu ponuda u sljedećim dijelovima.

Mijenja se točka 4.1. Poziva na dostavu ponuda koja sada glasi:

4.1. Tehnička i stručna sposobnost

Gospodarski subjekt mora dokazati da je u godini u kojoj je započeo postupak nabave (2022. godina) i tijekom pet godina koje prethode toj godini (2021.,2020., 2019., 2018. i 2017.godina) izvršio najmanje jedne radove iste ili slične predmetu nabave čija je kumulativna vrijednost bez PDV-a najmanje u iznosu ~~procijenjene vrijednosti nabave~~ **5.000.000,00 kn** bez PDV-a. Pritom, za izračun izvršenih radova moguće je uzeti u obzir minimalno jednu, a maksimalno dvije reference .

Mijenja se točka 2.3. Poziva na dostavu ponuda koja sada glasi:

2.3. Rok i mjesto izvršenja predmeta nabave

Rok za izvođenje radova je ~~15.05.2023~~. **30.06.2023**. godine.

Naručitelj ovime mijenja i rok za dostavu ponuda u točki 6.2. Poziva na dostavu ponuda koji sad glasi:

* 1. Rok i način dostave ponude

Rok za dostavu ponuda je ~~16.11. 2022~~. **21.11.2022.** u 15:00h.

**Pročišćeni tekst Poziva na dostavu ponuda sa uključenim izmjenama Naručitelj objavljuje uz ovaj podnesak kao 1. Izmjenu Poziva na dostavu ponuda. Izvršene izmjene označene su crvenom bojom, a riječi koje se više ne primjenjuju prekrižene su.**

Naručitelj:

Hrvatsko društvo likovnih umjetnika